
Szám: 20000-129/2-1/2024.Emü.

Együttműködési megállapodás


amely létrejött egyrészről

a Zalakaros Város Önkormányzata  (székhely: 8749 Zalakaros, Gyógyfürdő tér 1. adószám: ………………….) képviseli: Novák Ferenc polgármester (a továbbiakban: Önkormányzat), valamint

másrészről

a Zala Vármegyei Rendőr-főkapitányság (székhely: 8900 Zalaegerszeg, Balaton út 4. adószám: 15720429-2-51) képviseli: dr. Vereckei Csaba Iván r. dandártábornok, rendőrségi főtanácsos, főkapitány (a továbbiakban: Zala VMRFK), valamint

(a továbbiakban: Felek) kötött az alulírott napon és helyen, az alábbi feltételek szerint.

I.
Az együttműködési megállapodás célja

1. A közterületek rendjének és tisztaságának védelme, valamint annak rendjét megbontó jogsértések hatékonyabb megelőzése, megakadályozása, szankcionálása, az önkormányzati vagyon védelme érdekében Zalakaros Város Önkormányzatának Képviselő- testülete közterület-felügyelet létrehozásáról, egy közterület-felügyelő alkalmazásáról döntött a …………. számú határozata alapján.

2. A közterület- felügyeletről szóló 1999. évi LXIII. törvény 1. § (2a) bekezdése értelmében az önkormányzat a közterület-felügyelet megalakítás előtt az egyes rendészeti feladatokat ellátó személyek tevékenységéről, valamint egyes törvényeknek az iskolakerülés elleni fellépést biztosító módosításáról szóló törvényben meghatározott együttműködési megállapodást köt a rendőrséggel. Az egyes rendészeti feladatokat ellátó személyek tevékenységéről, valamint egyes törvényeknek az iskolakerülés elleni fellépést biztosító módosításáról szóló 2012. évi CXX törvény 24. § (l) bekezdés értelmében a 2012. évi CXX törvény 1. § (1) bekezdés c)- 1) pontjában meghatározott - közszolgálati vagy közalkalmazotti jogviszonyban álló - személy munkáltatója a működési területén illetékes vármegyei rendőr-főkapitánysággal- a rendészeti feladatokat ellátó személyek ellenőrzése és törvényben meghatározott tevékenységük felügyelete, valamint a feladatellátás összehangolása érdekében- írásbeli együttműködési megállapodást köt.

3. A Felek a jelen megállapodás aláírásával kinyilvánítják azon szándékukat, hogy Zalakaros város közterületi rendje, közbiztonsága, a szabálysértések és bűncselekmények megelőzése, a rendőrség és a közterület-felügyelő együttes tevékenységéből származó kölcsönös előnyök kihasználása érdekében hivatalos eljárásaik során a jelen megállapodásban és a vonatkozó jogszabályokban meghatározott formában és keretek között együttműködnek.

4. A jelen együttműködési megállapodás megkötésére a vonatkozó jogszabályhelyekben foglaltak figyelembe vételével kerül sor az Önkormányzat, és a Zala VMRFK között, a rendészeti feladatokat ellátó személyek ellenőrzése és törvényben meghatározott tevékenységük felügyelete, valamint a feladatellátás összehangolása érdekében.


II.
Az együttműködés közös elve és lényege

5. A Felek közötti együttműködés a törvényesség, kétirányúság, nyitottság, kölcsönösség, nyilvánosság, bizalom alapelveinek kölcsönös betartásán alapul.

6. A Felek közötti együttműködés központi közös elve és lényege:
a) Zalakaros közbiztonságának, közterületi rendjének, tisztaságának és rendeltetés szerinti használatának biztosítása,
b) az önkormányzati vagyon fokozottabb védelme,
c) a közterületen előforduló jogsértések megelőzése, megakadályozása és megszüntetése érdekében a két szerv tevékenységének koordinálása,
d) a közös fellépés lehetőségének megteremtése, az egységes szemléletmód kialakítása.

7. Zalakaros város területén a közterület-felügyelet feladatait a Zalakarosi Közös Önkormányzati Hivatalban alkalmazott egy fő közterület-felügyelő látja el, a vonatkozó jogszabályi rendelkezéseknek megfelelően. A közterület-felügyelő különösen - de nem kizárólagosan - a közterület-felügyeletről szóló 1999. évi LXIII. törvény, illetve az egyes rendészeti feladatokat ellátó személyek tevékenységéről, valamint egyes törvényeknek az iskolakerülés elleni fellépést biztosító módosításáról szóló 2012. évi CXX törvény rendelkezéseit betartva jár el.

8. A közterület-felügyelő működése során betartja a jogszabályokat és a jelen együttműködési megállapodásban foglaltakat.


III.
Az együttműködés területei:

9. A Felek közötti együttműködés az alábbi területekre terjed ki:
a) kölcsönös helyzetértékelés, feladatmeghatározás,
b) kölcsönös adatszolgáltatás és információáramlás,
c) frekventált területek közös járőrökkel történő ellenőrzése,
d) speciális célú, egyedi akciókban való együttműködés.

10. Az együttműködő Felek Zalakaros közbiztonságának védelme, a közterületek rendjének védelme, valamint bűnmegelőzési célból, előre egyeztetett terv szerint és tartalommal, közös járőr szolgálatot tartanak elsődlegesen - de nem kizárólagosan - az alábbi területeken:
a) Zalakaros város közigazgatási területe,
b) a nevelési, oktatási, kulturális intézmények és környéke,
c) sportlétesítmények és környéke,
d) természetvédelmi területek,
e) illegális szemétlerakó helyek.

11. Felek megállapodnak abban, hogy a Zalakaros város által üzemeltetett közterületi kamerarendszert a közterület-felügyelő kezeli.
12. A Felek megállapodnak abban, hogy jogszabályban biztosított feladat- és hatásköreik kölcsönös tiszteletben tartásával, egymás hivatalos eljárásai támogatásával segítik elő szolgalati tevékenységeik eredményes megvalósítását, közös céljaik elérését.


IV.
A rendészeti feladatokat ellátó személy tevékenysége ellátásáról, annak körülményeiről nyújtandó tájékoztatás módja és tartalma

13. Az Önkormányzat vállalja, hogy a székhelye szerint illetékes Nagykanizsai Rendőrkapitányságot – az adatvédelemre vonatkozó elírások megtartásával – havi rendszerességgel (indokolt esetben, vagy rendkívüli esemény bekövetkezésekor soron kívül) írásban, vagy személyes módon tájékoztatja
a) a foglalkoztatottak szolgálatellátásának rendjéről,
b) a tevékenysége ellátása egyéb körülményeiről, valamint 
c) minden olyan további tényről, adatról, információról, amely a foglalkoztatottak szolgálatellátását, a napi tevékenységet érinti.

14. Az Önkormányzat soron kívül tájékoztatja a Nagykanizsai Rendőrkapitányságot amennyiben súlyos, rendkívüli esemény bekövetkezése miatt intézkedésre került sor vagy ilyen helyzet bekövetkezése fenyeget.

15. Amennyiben a közrend, közbiztonság fenntartása vagy egyéb szakmai szempont az Önkormányzat és a Zala VMRFK közös szolgálatellátását indokolja, úgy erről a Zala VMRFK vagy a Nagykanizsai Rendőrkapitányság a kiemelt területek, valamint az érintett időszak megjelölésével tájékoztatja az Önkormányzatot annak érdekében, hogy az a szolgálattervezése során ezt figyelembe vehesse.

16. A közterület-felügyelő a közterület-felügyeletről szóló 1999. évi LXIII. törvény 6. § (3) bekezdésében meghatározott tájékoztatási kötelezettségének évente írásbeli tájékoztatóval tesz eleget. A tájékoztatót a Zalakarosi Közös Önkormányzati Hivatal Jegyzője (mint a közterület- felügyelő vezetője) a tárgyévet kővető hónap (január) 31. napjáig megküldi a Nagykanizsai Rendőrkapitányság vezetőjének. A tájékoztató a zalakarosi közterület-felügyelő illetékességi területére kiterjedően összefoglalóan tartalmazza:
a) a közterület-felügyelő által a vonatkozó jogszabályi felhatalmazások alapján tett intézkedéseit, 
b) a használt kényszerítő eszközöket,
c) a közterület-felügyeld sérelmére elkövetett bűncselekményeket,
d) a közterület-felügyelő intézkedéseivel szemben a Zalakarosi Közös Önkormányzati Hivatalhoz beérkezett és a kivizsgálására hatáskörrel rendelkező rendőri szervhez áttett panaszokat,
e) a bűnmegelőzési tevékenység eredményeit,
f) a Zalakaros város közrendjét, közbiztonságát érintő legfontosabb észrevételeit, tapasztalatait.
17. Az egyes rendészeti feladatokat ellátó személyek tevékenységéről, valamint egyes törvényeknek az iskolakerülés elleni fellépést biztosító módosításáról szóló 2012. évi CXX torvény 11. § (4) bekezdése értelmében a rendőrség bármikor ellenőrizheti a rendészeti feladatokat ellátó személy (közterület-felügyelti) által alkalmazott intézkedések dokumentáltságát és jogszerűségét. A rendőrség ellenőrzési feladatának végrehajtása érdekében a Zalakarosi Közös Önkormányzati Hivatal az ellenőrzést végző részére a kért tájékoztatást haladéktalanul megadja, a kért dokumentumokat bemutatja, az esetleges helyszíni ellenőrzést lehetővé teszi.


V.
A kapcsolattartás módja, az együttműködéssel kapcsolatban eljárásra jogosult helyi rendőri szerv

18. Kapcsolattartók:
Zalakaros Közös Önkormányzati Hivatal
……………………………..
Cím: 8749 Zalakaros, Gyógyfürdő tér 1. Tel.: +36 (93) 340-100
E-mai1: …………………………………..

Zala VMRFK
Közrendvédelmi Osztály kiemelt főelőadója
Cím: 8900 Zalaegerszeg, Balatoni út 4. Tel.: +36 (92) 504-300/24-52
E-mail: hoffmannr@zala.police.hu

Zala VMRFK Nagykanizsai Rendőrkapitányság 
közrendvédelmi osztályvezetője
Cím: 8800 Nagykanizsa, Király u. 49. Tel.: +36 (93) 312-190
E-mail cím: nagykanizsark@zala.police.hu




VI.
A közterület-felügyelő ellenőrzése, valamint a szakmai tevékenység feletti felügyelet gyakorlásához szükséges jelentési és kapcsolattartási feladatokra vonatkozó rendelkezések

19. Az Önkormányzat vállalja, hogy a rendőrségi szakmai felügyelet gyakorlása érdekében  negyedéves rendszerességgel írásban jelentést terjeszt fel az Zala VMRFK részére az alábbi tartalommal:
a) foganatosított intézkedések típus és szám szerinti megjelölése,
b) a kényszerítő eszközök alkalmazási eseteinek száma,
c) a kényszerítő eszközök és az intézkedések alkalmazásának gyakorlati tapasztalatai,
d) a lefolytatott ellenőrzések száma, szempontjai, valamint az azok alapján tett megállapítások, foganatosított intézkedések.

20. A Zala VMRFK az Önkormányzatot a jelentésében foglaltak szükség szerinti kiegészítésére hívhatja fel, illetve javaslatokat fogalmazhat meg a munkáltató felé a szolgálatszervezés, a feladatellátás hatékonyságának, eredményességének növelése érdekében.

21. Az Önkormányzat tudomásul veszi, hogy a Zala VMRFK, illetve a kapcsolattartásra kijelölt Nagykanizsai Rendőrkapitányság – előzetes tájékoztatást követően az abban megjelölt időpontban és helyszínen, vagy előzetes tájékoztatás nélkül – jogosult a helyszínen ellenőrizni a foglalkoztatottaknak a Törvény alapján folytatott tevékenységét azzal, hogy az – az adatvédelmi rendelkezések figyelembe vétele mellett – a rendészeti feladatokat ellátó személyek ellenőrzésére az alkalmazott intézkedések és a szolgálatellátás jogszerűségének és dokumentáltságának ellenőrzésére terjed ki.

22. A Zala VMRFK a helyi szervek útján a 18. pontban foglaltakon felül ellenőrzi a Törvény végrehajtási rendeleteiben az egyen vagy formaruha viselésére, illetve a kényszerítő eszközök alkalmazására vonatkozó szabályok betartását, a szolgálat ellátására való alkalmasságot, a szolgálati igazolvány, jelvény meglétét.

23. A Zala VMRFK az 18-19. pontokban foglalt ellenőrzések tapasztalatairól, az azokkal összefüggésben tett megállapításairól jelentést készít, amelyet megküld a munkáltatónak a szükséges intézkedések megtétele érdekében.

24. A Felek megállapodnak abban, hogy bármelyik fél jogosult a másik félnél a rendészeti feladatokat ellátó személyek vonatkozásában közös ellenőrzés megtartását kezdeményezni. Ebben az esetben a közös ellenőrzés részletes menetét a Felek írásban rögzítik, megjelölve az ellenőrzés lefolytatása szempontjából jelentős tényeket, így különösen:
a) a közös ellenőrzés kiemelt célját;
b) a közös ellenőrzés helyét és idejét;
c) a közös ellenőrzésben a Felek részéről részt vevő személyek létszámát, beosztását;
d) a feladat végrehajtásáért felelős, helyszínen irányító személy nevét, beosztását, elérhetőségét.

25. A Felek a közös ellenőrzésről összefoglaló jelentést készítenek, amelynek tapasztalatait – szükség szerint – közös megbeszélésen értékelik.

26. Az együttműködő felek – a minősített adatok védelmére vonatkozó jogszabályi rendelkezések figyelembevételével – kölcsönösen tájékoztatják egymást a másik fél tevékenységi körét érintő belső szabályozásukról, illetve az azokat érintő módosításokról.

VII.
Az együttműködést segítő további rendelkezések

27. A Nagykanizsai Rendőrkapitányság vállalja, hogy a közterület-felügyelőt bűnügyi, közbiztonsági, közlekedésrendészeti és igazgatásrendészeti előírások tárgykörben felkérés szerint felkészíti és részt vesz az oktatásában.

28. A megállapodó Felek kinyilvánítják azon szándékukat, hogy a szerzett tapasztalatok alapján folyamatosan keresik az együttműködés újabb területeit és konkrét formáit, és azt rugalmasan alkalmazzák a megfogalmazott célok elérése érdekében.

29. A Felek kijelentik, hogy egymást haladéktalanul tájékoztatják a hatáskörüket érintő, tudomásukra jutott, intézkedést igénylő eseményekről, így különösen, de nem kizárólagosan:
a) illegális hulladéklerakó-helyekről vagy a közterületek jelentős mértékű más szennyezéséről,
b) a	település	közigazgatási	területén	fellelt	rendszám	nélküli gépjárművekről	és járműroncsokról,
c) engedély nélküli vagy a jogszabályi előírásoktól eltérő közterületi árusításról,
d) a	közterületek	szabálytalan	vagy	balesetveszélyes	használatával összefüggő egyéb megállapításokról,
e) állati hulla és kóbor eb észleléséről,
f) bűncselekmény elkövetéséről vagy annak gyanújáról,
g) személyi sérüléssel járó közlekedési balesetről,
h) tűz, baleset, vagy szerencsétlenség bekövetkezéséröl vagy annak közvetlen veszélyéröl,
i) a közúti közlekedés biztonságát fenyegető veszélyhelyzetről.

30. A Felek az értesítések alapján a szükséges intézkedéseket saját hatáskörükben megteszik, és annak eredményéröl egymást szükség szerint tájékoztatják.


VIII.
Záró rendelkezések

31. A Felek évente legalább egy alkalommal, illetve szükség szerint közös vezetői értekezlet keretében áttekintik és értékelik az együttműködésük tapasztalatait, a jelen megállapodásban foglaltak végrehajtását, illetve elvégzik a megállapodás szükség szerinti módosítását, és gondoskodnak annak végrehajtásáról. Az együttműködéshez kapcsolódóan bármely Fél soron kívüli egyeztetést kezdeményezhet, amelynek a másik Fél lehetőség szerint legkésőbb 5 napon belül köteles eleget tenni.

32. A jelen megállapodás az aláírását követő napon lép hatályba és határozatlan időre jön létre.

33. A jelen megállapodás módosítására a Felek közös megegyezése alapján, írásban kerülhet sor. A megállapodás teljesítését érintd bármilyen körülményben, adatban bekövetkezett változásokról a Felek egymást haladéktalanul írásban tájékoztatják.

34. Az együttműködési megállapodás megszűnik, ha
a) abban a felek közösen megállapodtak,
b) azt az együttműködő fél felmondja, valamint
c) az együttműködők valamelyike jogutód nélkül megszűnik.

35.  Az együttműködési megállapodást a Zala VMRFK egyoldalúan felmondja, ha
a) az együttműködési megállapodás megkötéséhez szükséges feltételek már nem állnak fenn,
b) a közterület felügyelet által kifejtett tevékenység mások jogait súlyosan vagy visszatérően sérti.

36. A megállapodás megszűnését minden esetben írásban kell rögzíteni.

37. Ha az együttműködési megállapodás megszűnik, az együttműködők kötelesek elszámolni egymással. Az elszámolás keretében a Felek az esetlegesen egymás részére átadott eszközöket átadás-átvételi jegyzőkönyv alapján legkésőbb a megszűnést követő 5 napon belül kötelesek a másik Fél részére visszaadni, illetve a megállapodással összefüggésben keletkező igényeiket - elsősorban tárgyalások útján - rendezik.

38. A Felek megállapodnak abban, hogy az együttműködés keretében felmerülő költségeiket önállóan viselik.

39. Az együttműködési megállapodás vonatkozásában a Polgári Törvénykönyv, az azzal kapcsolatos jogvita bíróság előtti eljárására a polgári perrendtartásról szóló törvény szabályai az irányadók. A Felek az esetlegesen felmerülő jogvitáikat elsődlegesen egymás közötti egyeztetések útján próbaljak meg rendezni, az egyeztetések eredménytelensége esetén fordulnak bírósághoz.

40. A Felek a jelen három,  mindenben megegyező példányban készült együttműködési megállapodást - melynek kettő példánya az Önkormányzatot, egy példánya pedig a Zala VMRFK-t illet- együttesen elolvasták, értelmezték, és mint akaratukkal mindenben megegyezőt az aláírásra jogosult képviselőik jóváhagyólag írják alá. A Zala VMRFK képviselője a megállapodást elektronikus aláírással látja el.


Zalakaros, 2024. …………..			Zalaegerszeg, időbélyegző szerint


………………………………			……………………………………
          Novák Ferenc				      dr. Vereckei Csaba r. dandártábornok s.k.
           polgármester						rendőrfőkapitány
